मस्जिद शांति व एकता के लिए एक पवित्र व सांस्कृतिक जगह है। यह जगह पवित्र होने की वजह से लोगों के बीच एक दूसरे के प्रति भ्रान्ति को दूर कर सकती है। लेकिन कभी कभी मस्जिद की यह उपयोगिता इस्लाम विरोधियों की ओर से रुकावटों के कारण बाधित हो जाती है। ऐसे माहौल में एक मस्जिद ऐसी भी है जो एकता व शांति के लिए बहुत सक्रिय है। यह मस्जिद जर्मनी में है जिसका नाम इमाम अली मस्जिद है। इस भव्य मस्जिद में विभिन्न मत और विभिन्न राष्ट्रों के मुसलमान नमाज़ पढ़ते हैं। यह मस्जिद धार्मिक व मानवीय गतिविधियों के लिए उचित जगह है। जर्मनी में "उपासना स्थलों के खुले द्वार" शीर्षक के तहत दो दिन का एलान हुआ है। एक दिन गिरजाघर और दूसरा दिन मस्जिद से विशेष है। 3 अक्तूबर जर्मनी में पूर्वी और पश्चिमी जर्मनी एकता दिवस के रूप में घोषित है। जर्मनी की मुसलमानों की समन्वय परिषद यह दिन मनाती है।